section_heading: Operacija Ryan
paragraph_text: Kao odgovor na nove okolnosti, Andropov je 1981. dao pokrenuti Operaciju Ryan (hrv: Operacija raketno-nuklearni napad) u kojoj su sovjetski agenti diljem svijeta trebali prikupljati podatke o mogućem napadu na SSSR. Prema pisanju povjesničara Tvrtka Jakovine: "cijela [sovjetska] politika se bavila paranoidnom interpretacijom Reaganovih poteza, pri čemu agenti nisu zazirali ni od laži i krivih informacija".